### 20.    Gensidig orientering

**Åbent**

Sagsnr.: 326-2013-59473       J.nr.: 00.01.00            Dokumentnr.:
326-2016-3050

**Status i forhold til trafikchikanen på [adresse]**

Kommunen har valgt Sweco som rådgiver på trafiksikkerhedsprojektet
i [adresse]. Arbejdet forventes at være færdiggjort medio juli 2016.

**Forbedring af belægningen på [adresse], [adresse]**

I forbindelse med prioriteringen af belægningsarbejder i
2016 havde administrationen beregnet et prisoverslag dækkende en strækning på 155
m (fra nr. 54-62). I denne beregning indgår der en ny vejkasse med
asfaltslidlag. Efterfølgende er det vurderet, at strækningen bør udvides frem
til sidevejen - [adresse], det vil sige i alt 340 m asfaltvej fra nr. 54. Der
vil blive udført geotekniske undersøgelser, som vil belyse kvaliteten af
vejkassen og underlaget, og dermed medvirke til en endelig vurdering af prisen
på belægningen.

**Status i relation til markering af redningsposter ved
Venemosen og [adresse]**

Kalundborg Kommune har tidligere fået tildelt 99
redningspostnumre (J 100 - 199) i det landsdækkende strandnummer-system.  Af
disse er tidligere brugt 36 numre i talrækken J 100 - J 178, altså med nogle
frie numre indlagt fra [adresse] i syd og nordpå langs kysten. Over tid er
25 nye redningsposter kommet til spredt langs kysten.

Rigspolitiet kræver en fortløbende nummerering fra syd mod
nord uanset, at udrykningskørertøjer i dag kører på det enkelte redningsnummers
GPS-koordinater.

For at undgå at skulle tage samtlige redningsnumre ned og
passificere systemet i dette tids- interval, har vi forespurgt Rigspolitiet via
Roskilde Politi om blot at bruge tilbageværende frie numre på de nytilkomne
redningsposter. Første forespørgsel ud af 3 blev forelagt Rigspolitiet i
november 2015. Vi venter forsat på en tilbagemelding. Der er løbende fulgt op.

**Blå Flag Strande 2016**

I 2016 får [adresse], [adresse], [adresse]
Badebro, [adresse], [adresse] og [adresse] status
som Blå Flag strande og [adresse] som Blå Flag havn. Derudover har Kalundborg
30 badestrande, hvor der bliver taget vandprøver.

Kvaliteten af badevand klassificeres ud fra EU's
badevandsdirektiv, og kan få betegnelsen *udmærket, god, tilfredsstillende* eller*ringe kvalitet.* Klassifikationen bygger på data fra de 4 foregående
badesæsoner. I 2016 er 30 badestrande klassificeret som *udmærket*, og 6
er klassificeret som *god*.